[{"text_idx": "#000000", "text": "Algaval koolivaheajal ko\u0303ige noorem treeninggrupp puhkab. Ootan sellegipoolest ko\u0303iki Karel Leetsari ma\u0308lestusvo\u0303istlustele, mis toimuvad 26.detsembril meie hallis. Aita\u0308h ko\u0303igile, kes on juba end kirja pannud vo\u0303istlustele! Teistele meeldetuletuseks, et registreerida saab vo\u0303istlustele kuni 21.detsembrini. Registreerimisi ootan ko\u0303ikidelt gruppidelt!"}, {"text_idx": "#000001", "text": "Audentese jo\u0303uluvo\u0303istlustel su\u0308ndisid mitu ilusat isiklikku rekordit"}, {"text_idx": "#000002", "text": "Tallinnas Audentese jo\u0303uluvo\u0303istlused, kus meil tegid kaasa Hanno, Carlyn,\nEmmeliine, Anete Kirke ja Eliise. La\u0308ksime nendele vo\u0303istlustele treeningute pealt, eraldi valmistumata. Sportlastel oli pa\u0308ev enne vo\u0303istlust puhkuse asemel ta\u0308iesti tavaline treening."}, {"text_idx": "#000003", "text": "noormeeste 60 meetri jooksus tegi kaasa Hanno, kes eeljooksus sai ajaks\n7,35. See aeg viis ta viiendana A finaali, kus ta la\u0308bis distantsi\n7,29ga, mis on vaid 1 sajandiku vo\u0303rra kehvem tulemus isiklikust\nrekordist. Kokkuvo\u0303ttes Hannole viies koht."}, {"text_idx": "#000004", "text": "neidude 60 meetri jooksus tegi kaasa Emmeliine, kes sai kolmanda koha\najaga 8,24. U18 neidude 60 meetri jooksus tegid kaasa Carlyn ja Anete\nKirke. Carlyn vo\u0303itis oma eeljooksu, pu\u0308stitades uue isikliku rekordi\n7,99. Senine rekord paranes 18 sajandiku vo\u0303rra. See aeg viis Carlyni\nkolmandana A finaali, kus ta stardist va\u0308ljajoostes aga komistas. Ajaga\n8,06 oli ta kokkuvo\u0303ttes neljas. Anete Kirke aeg eeljooksus oli 8,28.\nSellega pa\u0308a\u0308ses ta B finaali. Seal jooksis ta va\u0308lja aja 8,29, mis"}, {"text_idx": "#000005", "text": "neidude 60 meetri jooksus pu\u0308stitas Eliise kohe eeljooksus uue isikliku\nrekordi 8,44. Senine rekord paranes 6 sajandiku vo\u0303rra. Selle ajaga\npa\u0308a\u0308ses Eliise teisena B finaali, mille ta aga kindlalt vo\u0303itis,\npu\u0308stitades taas uue isikliku rekordi 8,34. Kokkuvo\u0303ttes talle seega"}, {"text_idx": "#000006", "text": "toimuvad juba 26.detsembril meie kergejo\u0303ustikuhallis. 13.Karel Leetsari\nma\u0308lestusvo\u0303istluste registreerimiseks on sportlastel veel aega"}, {"text_idx": "#000008", "text": "Eesti Kergejo\u0303ustikuliit kuulutas reedel, 10. detsembril toimunud\n\u201eEesti Kergejo\u0303ustikuauhinnad 2021\u201c galao\u0303htul va\u0308lja aasta parimad"}, {"text_idx": "#000010", "text": "Viola parimad tulemused 2021.aastal olid:"}, {"text_idx": "#000011", "text": "* Eesti rekord U16 vanuseklassi 1500 meetri takistusjooksus 5.18,00"}, {"text_idx": "#000012", "text": "* Balti U16 meistrivo\u0303istluste esikoht 1500 meetri takistusjooksus, teine koht 100 meetri to\u0303kkejooksus, teine koht murdmaajooksus"}, {"text_idx": "#000013", "text": "* Eesti U16 meistrivo\u0303istluste esikoht 1500 meetri takistusjooksus, 300 meetri to\u0303kkejooksus, seitsmevo\u0303istluses ja murdmaajooksus. Teine koht 100 meetri to\u0303kkejooksus ja odaviskes"}, {"text_idx": "#000014", "text": "* Eesti murdmaajooksu karikavo\u0303istluste esikoht 2 kilomeetri jooksus"}, {"text_idx": "#000015", "text": "Na\u0308dalavahetuse graafik on hetkel veel lahtine."}, {"text_idx": "#000016", "text": "TV10 Olu\u0308mpiastarti 51.hooaeg on alanud"}, {"text_idx": "#000018", "text": "Vo\u0303tame lu\u0308hidalt kokku, kuidas esimene etapp meie sportlastel o\u0303nnestus. Alustame maakondlikust etapist ning vo\u0303rdleme pisut tulemusi ka eelmise hooaja esimese etapiga, mis toimus piirangute to\u0303ttu alles ka\u0308esoleva aasta juuni alguses."}, {"text_idx": "#000019", "text": "Vanemate poiste teivashu\u0308ppes saavutas alavo\u0303idu Karl-Martin, kes u\u0308letas ko\u0303rguse 2.31. Karl-Martin on teivast veel va\u0308ga va\u0308he harjutanud ja seeto\u0303ttu oli see tulemus kindlasti tore u\u0308llatus. Va\u0308ga va\u0308he ja\u0308i poodiumile jo\u0303udmisest puudu Kauril, kes u\u0308letas ko\u0303rguse 2.11 kolmandal katsel ja saavutas sellega 5.koha. Sama ko\u0303rguse u\u0308letamine esimesel katsel oleks andnud kolmanda koha."}, {"text_idx": "#000020", "text": "60 meetri jooksus meie poisid finaali ei pa\u0308a\u0308senud, aga kaugele see finaalikoht ka ei ja\u0308a\u0308nud. Kert oli meie parimana kaheksas, tema aeg oli 8,89. Karl-Martin oli kokkuvo\u0303ttes u\u0308heksas ajaga 8,93. Finaali pa\u0308a\u0308ses veel ajaga 8,80. Karl-Martin jooksis juunikuus veel samal distantsil va\u0308lja aja 9,13, seega oli tegu isikliku rekordiga."}, {"text_idx": "#000021", "text": "Nooremate poiste ko\u0303rgushu\u0308ppes ja\u0308i poodiumilt ko\u0303ige napimalt va\u0308lja Randor, kes saavutas neljanda koha, u\u0308letades ko\u0303rguse 1.25 teisel katsel. Sama ko\u0303rguse u\u0308letamine esimesel katsel oleks ta\u0308hendanud juba teise koha jagamist. Elimar u\u0308letas ko\u0303rguse 1.15 ning see andis talle u\u0308heksanda koha. Elimar jo\u0303udis veel lisaks 60 meetri jooksu finaali. Eeljooksus oli tema ajaks 9,41. See aeg viis ta kuuendana finaali. Finaalis la\u0308bis Elimar sama distantsi 9,50ga, mis andis aga tubli viienda koha. Randor sai ajaga 10,02 17.koha. Kokku osales siin 30 vo\u0303istlejat. Randori aeg eelmise hooaja esimesel etapil oli 10,31, seega on edasiminek olnud igati tubli."}, {"text_idx": "#000022", "text": "Vanemate tu\u0308drukute kuulito\u0303ukes vo\u0303itis esikoha Kertrud, kes to\u0303ukas isiklikuks rekordiks 10,70. Finaali pa\u0308a\u0308sesid veel Naomi (6.koht tulemusega 8.48), Eliise (7.koht tulemusega 8.12) ja Maribel (8.koht tulemusega 7.68). Kaisa-Maria to\u0303ukas 7.28 ja see andis 11.koha. Teiste tulemused: Analota 7.27 (12.koht), Kristella 6.84 (13.koht), Lorete-Maria 6.32 (14.koht), Kreteliis 6.28 (15.koht). Kertrud parandas oma isiklikku rekordit enam kui 2 meetriga (senine rekord oli 8.67). Isikliku rekordi to\u0303ukasid ka ko\u0303ik teised tu\u0308drukud."}, {"text_idx": "#000023", "text": "60 meetri jooksus saavutasid tu\u0308drukud kolmikvo\u0303idu. Kaisa-Maria vo\u0303itis esikoha ajaga 8,66 (rekordiparandus 29 sajandikku!), Naomi oli teine 8,68ga (rekordiparandus 7 sajandikku), Kertrud kolmas 8,71ga (eeljooksus 8,66, rekordiparandus kokku 22 sajandikku). Esimesena ja\u0308i finaalist va\u0308lja Ronja, kelle aeg oli 9,40 (rekordiaparandus 3 sajadikku). Finaali viis 5 sajandikku kiirem aeg. Lorete-Maria sai kokkuvo\u0303ttes 11.koha (9,76, eelmise hooaja esimesel etapil 10,35), Eliise 12.koha (9,81), Analota 15.koha (9,86), Kreteliis 16.koha (9,97, eelmise hooaja esimesel etapil 10,38), Maribel 17.koha (10,05, eelmise hooaja esimesel etapil 10,12), Kristella 18.koha (10,06, eelmise hooaja esimesel etapil 10,63)."}, {"text_idx": "#000024", "text": "Nooremate tu\u0308drukute ko\u0303rgushu\u0308ppes jo\u0303udsid poodiumile Crystal-Eliis ja Nete Marii. Mo\u0303lemad tu\u0308drukud u\u0308letasid ko\u0303rguse 1.25. Crystal sai selle ko\u0303rguse alistamisega hakkama esimesel katsel, Nete Marii kolmandal. Nii saavutasid tu\u0308drukud vastavalt teise ja kolmanda koha. Neljanda koha sai Mirabel, kes u\u0308letas ko\u0303rguse 1.20. Ko\u0303ik tu\u0308drukud pu\u0308stitasid isikliku rekordi. Maria ja Sofia said jagu 95 sentimeetrist ja said vastavalt 12 ja 13 koha."}, {"text_idx": "#000025", "text": "60 meetri jooksust vo\u0303ttis selles vanuses osa lausa 32 sportlast. Finaali jooksis end Crystal-Eliis, kelle eeljooksu aeg oli 9,74. Finaalis parandas ta aega - 9,67 ning saavutas sellega kuuenda koha. Eelmise hooaja esimesel etapil jooksis Crystal ajaks 10,00. Nete Marii sai 20.koha (10,08), Mirabel 23.koha (10,22, eelmise hooaja esimesel etapil 10,61), Sofia 24.koha (10,40), Lisandra 28.koha (11,10), Maria 30.koha (11,27)."}, {"text_idx": "#000026", "text": "4.detsembril Vo\u0303rus toimunud etapil nii sa\u0308ravaid tulemusi paraku ei na\u0308idatud. Vanemate tu\u0308drukute 60 meetri eeljooksudes sai Kertrud ajaks 8,71 ja Kaisa-Maria 8,72. Tegelikult jooksid tu\u0308drukud u\u0308sna rekordite la\u0308hedale. Kahju on sellest, et B-finaalist napilt va\u0308lja tuli ja\u0308a\u0308da. Sinna pa\u0308a\u0308ses veel ajaga 8,70. Kokkuvo\u0303ttes Kertrudile 14.koht ja Kaisa-Mariale 15.koht. Kokku osales selles vanuses 68 vo\u0303istlejat."}, {"text_idx": "#000027", "text": "Kuulito\u0303uge Kertrudil seekord va\u0308lja ei tulnud. Tulemus 9.41 andis 61 vo\u0303istleja hulgas 22.koha. A\u0308sja to\u0303ugatud isiklik rekord 10.70 andnuks seekord 9.koha. Nooremate tu\u0308drukute ko\u0303rgushu\u0308ppes ei suutnud Crystal-Eliis ega ka Nete Marii nii lennukaid hu\u0308ppeid na\u0308idata. Nete Marii u\u0308letas 1.16 ja jagas sellega 30-32.kohta. Crystal u\u0308letas ko\u0303rguse 1.06 kohe esimesel katsel, aga 1.11 seekord enam ei alistunud. Sellega jagas ta 55-58.kohta. Kokku osales 68 hu\u0308ppajat."}, {"text_idx": "#000028", "text": "Kuigi esimene finaaletapp tulemuste osas ootustele ei vastanud, ei tasu sellest ka pead norgu lasta. Ebastabiilsus on nii noorte vo\u0303istlejate puhul siiski u\u0308sna tavapa\u0308rane na\u0308htus. Teeme trenni edasi ja proovime ja\u0308rgmistel vo\u0303istlustel juba paremaid tulemusi na\u0308idata."}, {"text_idx": "#000029", "text": "Ja\u0308rgmine suurem vo\u0303istlus ootab meid ees 26.detsembril, kui meie kergejo\u0303ustikuhallis toimub 13.Karel Leetsari ma\u0308lestusvo\u0303istlus! Sellest vo\u0303istlusest saab lugeda meie kodulehel . Ning silma tasub peal hoida ka vo\u0303istluste facebooki lehel "}, {"text_idx": "#000030", "text": "Ma\u0308lestusvo\u0303istlusele ootan kindlasti ko\u0303iki vo\u0303istlema! See on meie spordiklubile va\u0308ga oluline vo\u0303istlus. Ta\u0308psemat informatsiooni saan jagada juba uuel na\u0308dalal selle vo\u0303istluse kohta."}, {"text_idx": "#000031", "text": "Treeningud ja vo\u0303istlused 29.november - 5.detsember"}, {"text_idx": "#000032", "text": "TV10 Olu\u0308mpiastardi esimene maakondlik etapp on peetud. Aita\u0308h ko\u0303igile, kes vo\u0303istlema tulid. Teid olid meeldivalt palju! Vo\u0303istlusest teen eraldi u\u0308levaate u\u0308sna pea."}, {"text_idx": "#000034", "text": "TV10 Olu\u0308mpiastarti 51.hooaeg on algamas!"}, {"text_idx": "#000035", "text": "4.detsembril toimub Vo\u0303ru Spordihoones TV10 Olu\u0308mpiastardi I vabariiklik finaaletapp. Enne seda toimuvad u\u0308le Eesti aga maakondlikud eelvo\u0303istlused ning Pa\u0308rnumaa esimene etapp toimub meie kergejo\u0303ustikuhallis reedel, 26.novembril."}, {"text_idx": "#000036", "text": "TV10 Olu\u0308mpiastardi uue hooaja vanuseklassid:"}, {"text_idx": "#000037", "text": "Osavo\u0303tutasu esimesel etapil ei ole. Kuna Pa\u0308rnu Spordikeskus ku\u0308sib iga vo\u0303istluse la\u0308biviimise eest nu\u0308u\u0308d u\u0308sna kopsaka summa raha, siis ei saa va\u0308listada, et edaspidi hakkab ka kohalikel etappidel olema osavo\u0303tutasu. Vabariiklikel finaaletappidel on osavo\u0303tutasu juba mitmed hooajad kasutusel. Kui me seda teed ei la\u0308he, siis vo\u0303ib juhtuda, et me ei saa enam maakondlikke etappe korraldada."}, {"text_idx": "#000038", "text": "Registreerimine toimub kohapeal, ootan ko\u0303iki II ja III grupi sportlasi vo\u0303istlema, kes on su\u0308ndinud 2008 ja hiljem. Palun ko\u0303igil va\u0308hemalt 40 minutit enne oma ala algust kergejo\u0303ustikuhallis kohal olla."}, {"text_idx": "#000039", "text": "Treenerid, o\u0303petajad, lapsevanemad saavad vo\u0303istlusi vaatama tulla juhul kui esitavad:"}, {"text_idx": "#000040", "text": "Testi tulemustega kahjuks halli vo\u0303istlusi vaatama tulla valitsuse korraldusega ei lubata. Hallis viibimise ajal tuleb ko\u0303igil pealtvaatajatel kanda maski. Palun mo\u0303istvat suhtumist, sest sellised on ta\u0308na kehtivad reeglid ja ainult neid ja\u0308lgides saame me vo\u0303istlusi u\u0308ldse korraldada."}, {"text_idx": "#000041", "text": "Vaikselt on algamas vo\u0303istlushooaeg. Esialgu noorematele, sest 26.novembril toimub meie kergejo\u0303ustikuhallis TV10 Olu\u0308mpiastardi esimene Pa\u0308rnumaa etapp. Nendele vo\u0303istlustele ootan ko\u0303iki oma sportlasi, kes su\u0308nniaastatte ja\u0308rgi saavad seal kaasa teha. Vo\u0303istlustest ta\u0308psemalt kirjutan eraldi postituses."}, {"text_idx": "#000042", "text": "Kaks viimast na\u0308dalavahetust on olnud va\u0308ga to\u0308ised ja kiired. Praegu viibin ma ise Saksamaal, Ko\u0308lnis, kus toimub Euroopa treenerite ko\u0303rgushu\u0308ppe ja teivashu\u0308ppe konverents. Konverentsi u\u0308hed peaesinejad on meeste teivashu\u0308ppe maailmarekordiomaniku Mondo Duplantise vanemad, kes on olnud ka tema treenerid kogu tema senise karja\u0308a\u0308ri. Mida huvitavat siin ra\u0308a\u0308gitakse ja tehakse, sellest ra\u0308a\u0308gin juba peale konverentsi lo\u0303ppu. Konverents algas reedel, 12.novembril ja lo\u0303ppeb pu\u0308hapa\u0308eval, 14.novembril. Huvitavaid ta\u0308helepanekuid olen juba enda jaoks siin teinud hulgaliselt."}, {"text_idx": "#000043", "text": "Eelmisel na\u0308dalal viibisime aga neli pa\u0308eva Carlyniga Soomes, Kuortane linnas, kus Carlyniga tegeles endine teivashu\u0308ppaja ja praegune treener Mikko Latvala, kellel on o\u0303nnestunud sportlasena pa\u0308a\u0308seda ka Olu\u0308mpiama\u0308ngudele (Peking 2008). Vo\u0303tan lu\u0308hidalt kokku selle, miks me sinna la\u0308ksime, mida seal tegime ja mida kohalikust spordielust kindlasti esile peab tooma."}, {"text_idx": "#000044", "text": "Nagu u\u0308hes eelnevas postituses kirjutasin, tekkis selline mo\u0303te mul juba eelmisel kevadel, aga siis pandi koroona esimese laine to\u0303ttu piirid kinni ja Soome ei olnudki vo\u0303imalik minna. Seekord vo\u0303tsin asja uuesti ette ja va\u0308ga kiiresti o\u0303nnestus kokkulepped saavutada ja teekond Soome ette vo\u0303tta. Kontakt Mikko Latvalaga tekkis mul juba aastate eest, kui lugupeetud teivashu\u0308ppetreener Hendrik Lindepuu andis mulle tema kontakti, et saaksime sealt tellida Pa\u0308rnusse teibaid. Nimelt tegeleb Mikko lisaks treenerito\u0308o\u0308le ka teivaste mu\u0308u\u0308giga, ta\u0308psemalt siis Paceri teivastega. Aastate jooksul oleme tellinud sealt juba 19 teivast!"}, {"text_idx": "#000045", "text": "Mikko tegeleb treenerito\u0308o\u0308ga va\u0308ikeses Kuortane linnas. Tegu on to\u0303esti va\u0308ikese linnaga, sest elanikke on seal kokku alla 4 tuhande. Mis teeb Kuortane aga Soomes kuulsaks ja eriliseks, on seal asuv Olu\u0308mpiakeskus ja spordiinstituut."}, {"text_idx": "#000046", "text": "Olu\u0308mpiakeskus niivo\u0303rd va\u0308ikeses kohas on to\u0303eliselt uhke. Kergejo\u0303ustikuhalli 200 meetrine ringrada on kaetud mondo rajakattega, eraldi on olemas heitenurgad, mis on u\u0308mbritsetud maast laeni ulatuvate vo\u0303rkudega. Jooksukurve on vo\u0303imalik to\u0303sta ja ka langetada tasaseks. Ringrajast va\u0308ljaspool asub teivashu\u0308ppepaik ja lai, kahe jooksurajaga kaugushu\u0308ppepaik. Lisaks muidugi jo\u0303unurk ja saali keskel asuvad multispordiva\u0308ljakud, kus ma\u0308ngiti saalihokit ja teisi pallima\u0308nge."}, {"text_idx": "#000047", "text": "Keskuses on olemas vo\u0303rkpallisaal, kus on kaks va\u0308ljakut. 2019.aastal valmis 100 meetri pikkune ja 45 meetri laiune jalgpalli sisehall. 2020.aastal valmis Soome ko\u0303ige uhkem vo\u0303imlemissaal, kuhu va\u0308ga kummalisel kombel on raskusi ka kohalikel kergejo\u0303ustiklastel pa\u0308a\u0308semisega. Hallis teevad trenni vo\u0303imlejad ning kohalikest hu\u0308ppajatest pa\u0308a\u0308sevad halli mo\u0303ned u\u0308ksikud korrad vaid ko\u0303ige paremate tulemustega hu\u0308ppajad. Meie saime oma vo\u0303imlemistreeningud teha vanas saalis, kus on lisaks ta\u0308ismo\u0303o\u0303tmetega maadlussaal ja jo\u0303unurk. Isegi selline hall oleks Pa\u0308rnus juba midagi erakordset. Veel on keskuses 4 rajaga 25 meetrine ujula, 6 rajaga bowlingusaal, ja\u0308a\u0308hall, va\u0308lijo\u0303usaal. Majutust pakub keskus kuni 600 inimesele ning korraldatud on ka toitlustus keskuses viibijatele."}, {"text_idx": "#000048", "text": "Kogu see keskus teeb silmad ette u\u0308ksko\u0303ik millisele keskusele Eestis. Selles pole kahtlustki. Keskus on kuulus ka odaviskajate seas, samal na\u0308dalavahetusel toimus seal Euroopa treenerite odaviske konverents ning ringi oli liikumas na\u0308ha selliseid odaviske kuulsusi nagu Johannes Vetter (Saksamaa, isiklik rekord 97.76) ja Tero Pitkama\u0308ki (Soome, isikik rekord 91.53)."}, {"text_idx": "#000049", "text": "Kuna Pa\u0308rnus on suuri probleemi Spordikeskusega ja nende tegevusega, mis puudutab kergejo\u0303ustikuhalli ja staadioni haldamist ja hooldamist, siis ja\u0308i kohapeal silma ka mitu sellist asja, mida vo\u0303iks meie Spordikeskus minna sinna o\u0303ppima. Na\u0308iteks so\u0303itis rajakatte puhastusmasin igapa\u0308ev kaks korda u\u0308le ko\u0303ikide jooksuradade ja puhastas selle mustusest. Pa\u0308rnus on ka selline masin olemas. See asub rannastaadionil ning mo\u0303nel korral suve jooksul sellega seal ka to\u0308o\u0308d tehakse. Kergejo\u0303ustikuhalli ei ole see masin muidugi kunagi jo\u0303udnud."}, {"text_idx": "#000050", "text": "Teine suur erinevus on ku\u0308lalislahkus ja sportlaste ning ku\u0308laliste eest hoolitsemine. Meid vo\u0303eti seal suurepa\u0308raselt vastu, treeningbaasides olid ajad olemas, et trenni teha. Igakord oli tunne, et saame ro\u0303o\u0303msalt trenni minna. Meil Pa\u0308rnus sellest kahjuks ei hoolita ning ka ku\u0308lalised teistest spordiklubidest kurdavad meie kehva teenindust, kui on siin laagrites ka\u0308inud. Selline erinevus teeb meele ikka pa\u0308ris kurvaks."}, {"text_idx": "#000051", "text": "Tulen korraks tagasi veel Kuortane linna juurde, sest just see teeb selle linna ja seal treenivad sportlased eriliseks. Kuna linn on va\u0308ga va\u0308ike, ei ole seal suurt mitte midagi teha. Linnas ei ole kaubanduskeskust, kino, teatrit. On mo\u0303ned supermarketid, raamatupood ja veel mo\u0303ni va\u0308iksem poeke. Ja see on ko\u0303ik. Ja kuna seal midagi muud va\u0308ga teha ei olegi, siis teevadki noored seal va\u0308ga usinalt sporti. Ja sporti tehakse seal to\u0303esti va\u0308ga to\u0303siselt. Ko\u0303ige suurem erinevus meie noortega ongi just eelko\u0303ige see, et treeningutelt ei puuduta. Ra\u0308a\u0308kisin 14-15 aasta vanustest ja vanematest kergejo\u0303ustiklastest ja seal sellist probleemi ei eksisteeri, et treeningutele ei tulda. Eriti puudutab jutt neid, kes juba vo\u0303istlevad ka vabariiklikel vo\u0303istlustel. Seal teevad noored pigem pidevalt lisatreeninguid. Na\u0308iteks Carlynil olid seal treeningud neljapa\u0308eva o\u0303htust kuni pu\u0308hapa\u0308eva hommikuni, seejuures tehti reedel ja laupa\u0308eval kaks trenni pa\u0308evas. Algselt pidid Carlyniga treeninguks u\u0308hinema paar tu\u0308drukut ja seda ainult laupa\u0308eva hommikusel hu\u0308ppetrennil. Tegelikkuses tulid aga Mikko enda sportlased kaasa tegema vo\u0303imlemistreeninguid reede ja laupa\u0308eva o\u0303htul. Nii oli seal mitu poissi ja tu\u0308drukut, kes ko\u0303ik to\u0303sisemalt teivashu\u0308ppega tegelevad. Sellised lisatreeningud pidid olema u\u0308sna tavapa\u0308rased."}, {"text_idx": "#000052", "text": "Meie eesma\u0308rk oli seal saada uusi ideid, no\u0303uandeid, harjutusi. Ja seda ko\u0303ike me ka saime. Videomaterjali on mul niipalju, et ma ei ole suutnud veel seda la\u0308bi to\u0308o\u0308tama hakatagi, aga seda tuleb mul esimesel vo\u0303imalusel siiski teha. Neljapa\u0308eva o\u0303htul oli teivashu\u0308ppe trenn, kergem, kuna seljataga oli pikk reis (4 tundi Helsingist so\u0303itu). Juba selles trennis saime sellist tagasisidet, mida ootasime. Esimesed no\u0303uanded olid ka\u0308es, millega tuli ja\u0308rgmistes trennides edasi tegeleda. Reede hommikul oli to\u0303sisem hu\u0308ppetrenn ja pa\u0308rastlo\u0303unal siis akrobaatikatrenn vo\u0303imlemissaalis. Laupa\u0308ev na\u0308gi va\u0308lja samasugune, aga hu\u0308ppetrennis tegi kaasa ka Tuuli Ja\u0308rvinen, kes on Soome U17 meister ka\u0308esolevast aastast. Tema ta\u0308navusel suvel hu\u0308patud isiklik rekord on 4.16. O\u0303htul ootasid ees taas harjutused ro\u0303ngastel, kangil, ko\u0308iel, akrobaatika o\u0303hkrajal. Pu\u0308hapa\u0308eva hommikul oli taas teivashu\u0308ppetrenn, aga matile hu\u0308ppeid me ei teinud, vaid palju oli imitatsiooni harjutusi ja ru\u0308tmi tunnetamist."}, {"text_idx": "#000053", "text": "Trennid kestsid 2-3 tundi, seega oli pa\u0308evane koormus ikka pa\u0308ris to\u0303sine. Nende pa\u0308evade jooksul sai va\u0308ga paljudes asjades na\u0308ha juba arengut, mis annab mo\u0303istagi lootust, et suudame Pa\u0308rnus vajalikke samme edasi astuda."}, {"text_idx": "#000054", "text": "Eesma\u0308rk on arengus ja\u0308rgmised sammud edasi astuda. Nu\u0308u\u0308d so\u0303ltub ko\u0303ik juba sellest, kui ha\u0308sti suudame me Pa\u0308rnus leida aega ja vo\u0303imalusi soovitud treeninguid ellu viia. Igatahes pean Soome laagrit o\u0303nnestunuks, kodused u\u0308lesanded on ja\u0308rgmisteks kuudeks ka\u0308tte saadud ja nu\u0308u\u0308d tuleb need asjad siin a\u0308ra o\u0303ppida."}, {"text_idx": "#000055", "text": "Uuest na\u0308dalast alustab I grupp reedeti basseinitreeningutega. Selleks tuleb kindlasti eelnevalt registreerida, kuna ujula kasutamine on va\u0308ga kallis ja seal ei saa lubada seda, et osad lihtsalt ei tule trenni. Seda on eelnevalt vaja teada kindlasti, et saaksime vajadusel u\u0308hest rajast loobuda. Meile on treeninguks broneeritud 2 rada. Otsige va\u0308lja ujumismu\u0308tsid (kellel ei ole, saab seda eelnevalt ostma minna). Ujumismu\u0308ts on ujulas kohustuslik. Osadel sportlastel on enne vette minekut ka va\u0308ike jo\u0303utreening ujula jo\u0303usaalis. Ko\u0303igest sellest ra\u0308a\u0308gin juba la\u0308hemalt FB grupis."}, {"text_idx": "#000056", "text": "Alates 8.novembrist ja\u0308tkuvad treeningud tavapa\u0308rases ru\u0308tmis ja ko\u0303ik on ja\u0308lle trenni oodatud. Ja\u0308lgime edasi seda, et haigustunnustega trenni ei tuleks keegi."}, {"text_idx": "#000057", "text": "Pa\u0308rnu linn otsustas alates 1.novembrist ko\u0303ik linnakoolid ja linnale kuuluvad huvikoolid va\u0308hemalt 1 na\u0308dalaks sulgeda. Nii puudutab see otsus ka Pa\u0308rnu Spordikooli. Kui algselt tundus, et treeningutele ei pa\u0308a\u0308se mitte keegi, siis reede pa\u0308rastlo\u0303unaks mo\u0303ningad erandid tehti. Vo\u0303i o\u0303igemini leidsid treenerid u\u0308les Vabariigi valitsuse korralduse, mis lubab treeningutest osa vo\u0303tta koondise kandidaatidel. Kuna selline korraldus kehtib ta\u0308naseni, ei ole linnal vo\u0303imalik teisiti ka\u0308ituda. See ta\u0308hendab, et va\u0308hemalt u\u0308he na\u0308dala saab mul u\u0308ks treeninggrupp koos trenni edasi teha. Teised vanemad sportlased saame lubada u\u0308he vo\u0303i kahekaupa treeningutele. Korraldan seda graafikut meie facebooki grupis."}, {"text_idx": "#000058", "text": "Ku\u0308ll oli Spordikooli otsus see, et ko\u0303ik AE grupid (Arnos AE1-1, AE1-2 ja AE2) ja\u0308a\u0308vad esialgu u\u0308heks na\u0308dalaks koju. 5.novembril vo\u0303etakse vastu otsus uue na\u0308dala kohta. Linnavalitsus otsustas ko\u0303igile neile, kes treeningutest osa ei saa vo\u0303tta, teha o\u0303ppemaksust soodustust. Eks soodustuse suurus so\u0303ltub sellest, kui pikaks paus kujuneb. Oleme siiski optimistlikud (vo\u0303i va\u0308hemalt u\u0308ritame olla) ning loodame, et saame teiste omavalitsustega peagi taas vo\u0303rdsesse seisu ning treenima!"}, {"text_idx": "#000059", "text": "Ko\u0303ige selle negatiivse informatsiooni taustal on mo\u0303ned va\u0308ikesed positiivsed uudised siiski ka. Ja\u0308rgmisel na\u0308dalal toimuvad praeguse seisuga veel kaks koondise laagrit Eestis. 5-7.novembrini toimub Ka\u0308a\u0308rikul Eesti kergejo\u0303ustikukoondise u\u0308hislaager. Sinna on saanud meil kutse Ann Marii. 5-10.novembrini koguneb Eesti keskmaajooksu paremik Jo\u0303uluma\u0308ele laagrisse. Sinna on saanud kutse Viola. Loodetavasti mo\u0303lemad laagrid ikka toimuvad."}, {"text_idx": "#000060", "text": "Lisaks on suur ro\u0303o\u0303m veel u\u0308he projekti realiseerumisest. Juba eelmisel kevadel u\u0308ritasin algatada koosto\u0308o\u0308d u\u0308he Soomes asuva suure spordikeskusega, et aegajalt oma sportlastega mo\u0303ned pa\u0308evad ja treeningud Soome treenerite juures veeta. Siis pandi aga piirid kinni ja Soome kedagi ei lastud. Nu\u0308u\u0308d on asjad o\u0303nneks edasi liikunud ja a\u0308sja jo\u0303udsime Kuortane Olu\u0308mpiakeskusega kokkuleppele, et saame hakata ku\u0308lastama nende keskust ja osa vo\u0303tma nende treeningutest."}, {"text_idx": "#000061", "text": "Kuortane Olu\u0308mpiakeskus on a\u0308a\u0308retult suur keskus, kus on kergejo\u0303ustiku staadion ja sisehall, ujula, maadlussaalid, pallima\u0308nguva\u0308ljakud, ja\u0308a\u0308hall jne. Olu\u0308mpiakeskus pakub majutust koguni 700 inimesele. Meie esimene ku\u0308lastus toimub 4-7.novembrini, kui Carlyn saab vo\u0303imaluse osa vo\u0303tta teivashu\u0308ppetreeningutest, mida viib la\u0308bi Mikko Latvala, kes on ise osalenud 2008.aasta olu\u0308mpiama\u0308ngudel Pekingis. Carlyn saab vo\u0303imaluse treenida koos sellise Soome noorte teivashu\u0308ppajatega nagu Tuuli Ja\u0308rvinen (su\u0308ndinud 2005, isiklik 4.16) ja Miisa Koskiaho (su\u0308ndinud 2003, isiklik 3.90). Aastaid tagasi ka\u0308isime Soomes Ramonaga, kes vo\u0303ttis osa sealsest teivashu\u0308ppe treeninglaagrist, kuhu oli kokku tulnud va\u0308ga palju hu\u0308ppajaid. Sellest ku\u0308lastusest on ja\u0308a\u0308nud va\u0308ga positiivsed ma\u0308lestused. Leian, et selliste koosto\u0308o\u0308projektide algatamine on a\u0308a\u0308rmiselt vajalik. Seda nii sportlaste, kui ka treenerite jaoks. Saame kindlasti uusi ideid, uut harjutusvara."}, {"text_idx": "#000062", "text": "Kui esimene ku\u0308lastus o\u0303nnestub, meie ise ja\u0308a\u0308me ka rahule, siis on kindlasti plaan aastas va\u0308hemalt korra seda keskust ku\u0308lastama hakata."}, {"text_idx": "#000063", "text": "Siin aga esialgne uue na\u0308dala kava:"}, {"text_idx": "#000065", "text": "Ko\u0303ige noorem grupp teeb trenni esmaspa\u0308eval ja kolmapa\u0308eval. Esmaspa\u0308eval liituvad nendega II grupi sportlased, kes treeninglaagris ei ka\u0308inud."}, {"text_idx": "#000066", "text": "Ta\u0308na toimus 49 korda Kadrijooks ja esimest korda toimus see Valgeranna terviseradadel. Esimest korda sain ka mina korraldamises kaasa aidata ning tundub, et saime u\u0308sna kenasti esimese korra kohta hakkama."}, {"text_idx": "#000067", "text": "Mul on va\u0308ga hea meel, et paljud ta\u0308na jooksma tulid! Tahan ko\u0303iki va\u0308ga kiita!"}, {"text_idx": "#000071", "text": "Seega oli meid ka seekord stardis u\u0308le 30!"}, {"text_idx": "#000072", "text": "Nu\u0308u\u0308d aga tulemuste juurde ka. Alustame 1000 meetri jooksudega. Toon va\u0308lja koha u\u0308ldarvestuses, aja ja panen igau\u0308he nime taha ka koha oma vanuseklassis."}, {"text_idx": "#000073", "text": "Kadrijooks ongi joostud! U\u0308sna pea vo\u0303tan selle jooksu siin ka lu\u0308hidalt kokku. Aita\u0308h ko\u0303igile, kes jooksma tulid!"}, {"text_idx": "#000074", "text": "Uuel na\u0308dalal kolime paljude treeningutega kergejo\u0303ustikuhalli, ja\u0308lgige siis treeningute toimumispaiku! Sisetreeningutel peavad jalas olema puhtad jalatsid! Lisaks algab neljapa\u0308evast va\u0308ike laager I grupile. Treeninguid viib noorematele nendel pa\u0308evadel la\u0308bi asendaja."}, {"text_idx": "#000076", "text": "Pu\u0308hapa\u0308eval, 17.oktoobril toimub 49.Kadrijooks, mida esmakordselt korraldab Pa\u0308rnu Spordikool. Aastate jooksul on pika traditsiooniga jooksuu\u0308ritus toimunud Raeku\u0308las ning nu\u0308u\u0308d pikemat aega juba Niidupargis. Esmakordselt viime sel aastal Kadrijooksu Valgeranda, mis peaks pakkuma head vaheldust. Stardiala ja\u0308a\u0308b seikluspargi alale."}, {"text_idx": "#000077", "text": "U\u0308ritame korralduspoole pealt teha kindlasti ja\u0308rgmise sammu, aga peamiselt soovime na\u0308ha, millised no\u0303rgad kohad Valgerannas jooksmisel va\u0308lja tulevad. Ja\u0308rgmisel aastal on ees ootamas juubeli aasta, kui toimub 50.Kadrijooks ja siis soovime u\u0308ritust juba suurejoonelisemalt korraldada. Sel aastal toimub elektrooniline ajavo\u0303tt kiipidega, jooksule saab teha eelregistreerimise. Vanuseklasside autasustamine toimub kohapeal."}, {"text_idx": "#000078", "text": "Altiuse sportlased on kadrijooksust alati va\u0308ga aktiivselt osa vo\u0303tnud. Seda na\u0308itab ka allolev tabel:"}, {"text_idx": "#000079", "text": "OSAVO\u0303TJAD:- vo\u0303istlused on individuaalsed;- osaleja noorim vanus on 6, ehk 2015 su\u0308nniaastaga;- arvestust peetakse 20-nes vanusegrupis, 2-5-liikmelistele perekondadele;- perekonnaks loetakse seda, kui u\u0308ks osaleja on isa, ema, vanaisa vo\u0303i vanaema;- tervisliku seisundi eest vastutab iga osaleja ise;"}, {"text_idx": "#000080", "text": "Ja\u0308rgmise na\u0308dala ilmad on heitlikumad ja seeto\u0303ttu vo\u0303ivad treeningute toimumiskohad veel muutuda. Praegune plaan on paika pandud ta\u0308nase ilmaennustuse ja\u0308rgi. Palun vaata treeningpa\u0308eva hommikul veel siit u\u0308le, kus trenn toimub. Kui midagi muutub, u\u0308ritan selle info siia vo\u0303imalikult kiiresti va\u0308lja panna."}, {"text_idx": "#000081", "text": "Pu\u0308hapa\u0308eval, 17.oktoobril toimub Valgerannas 49.Kadrijooks, kus tahan vo\u0303istlemas na\u0308ha ko\u0303ikide gruppide sportlasi! Panen info ta\u0308nase pa\u0308eva jooksul siia u\u0308les, olge siis aktiivsed ja tulge kindlasti jooksma."}, {"text_idx": "#000082", "text": "Uuel na\u0308dalal ootavad ees jooksuvo\u0303istlused, kui Jo\u0303uluma\u0308el toimuvad laupa\u0308eval Eesti murdmaajooksu karikavo\u0303istlused. U16 ja vanematele vanuseklassidele on tegemist katsevo\u0303istlusega, pa\u0308a\u0308semaks Eesti koondisesse Balti murdmaajooksu meistrivo\u0303istlusteks, mis toimuvad 30.oktoobril Leedus, Klaipedas. Koondisesse pa\u0308a\u0308seb iga ala 3 paremat, vo\u0303istkonna neljas liige valitakse treenerite poolt. Eesti karikavo\u0303istlustel teevad kaasa ka U14 jooksjad, neile lihtsalt Balti meistrivo\u0303istlusi tulemas ei ole."}, {"text_idx": "#000083", "text": "Neljapa\u0308eval ja reedel on rannastaadion taas jalgpallurite ka\u0308es ja seeto\u0303ttu seal nendel pa\u0308evadel treeninguid ei toimu."}, {"text_idx": "#000084", "text": "La\u0308henemas on vaikselt kaks jooksuvo\u0303istlust. Esimene neist puudutab pigem va\u0308iksemat seltskonda - 9.oktoobril toimuvad Jo\u0303uluma\u0308el Eesti murdmaajooksu karikavo\u0303istlused, kus vo\u0303istlevad U14 ja vanemad vanuseklassid."}, {"text_idx": "#000085", "text": "17.oktoobril toimub aga 49.Kadrijooks, kuhu ootan kindlasti ko\u0303iki oma treeninggruppide sportlasi jooksma, nii nooremaid kui vanemaid! Sel aastal korraldab kadrijooksu esmakordselt Spordikool ja nii otsustasime viia la\u0308bi mitmeid muudatusi, millest esimene on jooksu toimumise asukoht - sel aastal toimub vo\u0303istlus Valgerannas! Kadrijooksust ra\u0308a\u0308gin la\u0308hemalt juba o\u0303ige pea. Seniks pange see kuupa\u0308ev aga endale kirja."}, {"text_idx": "#000086", "text": "Kuna tihe jalgpalli hooaeg ka\u0308ib, ei pa\u0308a\u0308se me ka uuel na\u0308dalal mitmel pa\u0308eval rannastaadionile. Seeto\u0303ttu olge palun hoolsad ja ja\u0308lgige, kus mingil pa\u0308eval treeningud toimuvad."}, {"text_idx": "#000087", "text": "Tahan veel ta\u0308nada ko\u0303iki, kes haigusna\u0308htudega meie esimesel treeningna\u0308dalal trenni ei tulnud ja sellest kenasti mulle ka teada andsid! Oma puudumisest vo\u0303ib teada anda helistades, so\u0303numit saates, meili teel kirjutades vo\u0303i stuudiumisse puudumise po\u0303hjust sisestades."}, {"text_idx": "#000088", "text": "Alustame treeningutega - esimene treeningna\u0308dal 13-19.september"}, {"text_idx": "#000089", "text": "Aeg on taas treeningutega alustada! Esimesed treeningud toimuvad ko\u0303ikidele gruppidele 13.septembril!"}, {"text_idx": "#000090", "text": "Enne kui na\u0308dala graafiku juurde la\u0308heme, tuletan meelde praegu kehtivad reeglid, mida peab kindlasti ja\u0308lgima ja mida ja\u0308lgivad ka need spordibaasid, mida me treeningutel kasutame."}, {"text_idx": "#000091", "text": "* Treeningule tule tervena. Kui sul on haigusna\u0308hud, siis palun a\u0308ra treeningule tule!"}, {"text_idx": "#000092", "text": "* Ko\u0303ik alla 18 aastased pa\u0308a\u0308sevad muretult nii rannastaadionile kui ka kergejo\u0303ustikuhalli. 18 aastased ja vanemad peavad esitama vaktsineerimise to\u0303endi vo\u0303i negatiivse testi to\u0303endi vo\u0303i olema koroona la\u0308bipo\u0303denud viimase 6 kuu jooksul. Kes ei ole la\u0308bipo\u0303denud ega vaktsineeritud - vo\u0303tke minuga palun u\u0308hendust ja proovime leida parima variandi."}, {"text_idx": "#000093", "text": "* Ko\u0303ik, kelle elukoht on va\u0308ljaspool Pa\u0308rnu linna, peavad kohalikust omavalitsusest ku\u0308sima garantiikirja Pa\u0308rnu Spordikoolile! Palun sellega tegeleda vo\u0303imalikult kiiresti."}, {"text_idx": "#000094", "text": "* Ko\u0303ik, kes on Arno keskkonnas registreeritud minu treeningutele, ei pea seda uuesti tegema. Ko\u0303ikidele Arnos kirjas olevatele o\u0303pilastele saadetakse igakuiselt o\u0303ppetasu maksmise arve (lapsevanema meili peale)."}, {"text_idx": "#000095", "text": "Kuna septembris on Rannastaadionil palju jalgpalliga seotud u\u0308ritusi, siis ko\u0303iki treeninguid ei saa me seal la\u0308bi viia (kuna riietusruumidesse ka ei lubata). Seeto\u0303ttu palun ja\u0308lgida siin ilmuvat infot treeningute kohta. Mo\u0303nikord saame me rannastaadionilt teate pa\u0308ris viimasel hetkel ja siis peame ka meie kiiresti muutma treeningute toimumiskohta. Reeglina koguneme siis kergejo\u0303ustikuhallis, kus ko\u0303ige nooremad teevad sisetreeningu ja suuremad la\u0308hevad hallist va\u0308lja trenni tegema."}, {"text_idx": "#000096", "text": "Sel aastal toimub ka mitmeid muudatusi gruppide koosseisudes. Mitmed tublid noored liiguvad ko\u0303ige nooremast ehk III grupist edasi II gruppi (Ronja, Karl-Martin, Martin, Kert). Ka II grupist liiguvad osad edasi I gruppi. Nende sportlastega ra\u0308a\u0308gin ma personaalselt ise la\u0308bi selle."}, {"text_idx": "#000097", "text": "I grupil algavad oktoobrist kolmapa\u0308eviti jo\u0303utreeningud rannastaadioni jo\u0303usaalis, novembrist reedeti basseinis. Siis muutuvad pisut ka treeningute ajad. Osad II grupi sportlased saavad kutse ka mo\u0303nda I grupi treeningule (nendel pa\u0308evadel, kui II grupil trenni ei ole)."}, {"text_idx": "#000098", "text": "Nu\u0308u\u0308d aga esimese treeningna\u0308dala juurde. Riietuge vastavalt ilmale, treeningud toimuvad u\u0308ldjuhul ikka o\u0303ues."}, {"text_idx": "#000099", "text": "Ta\u0308psem treeningute ja gruppide info ilmub siia la\u0308hipa\u0308evil, aga ko\u0303ik treeninggrupid alustavad koos treenimisega taas esmaspa\u0308evast, 13.septembrist!"}, {"text_idx": "#000100", "text": "TV10 Olu\u0308mpiastarti Pa\u0308rnumaa finaal ehk mitmevo\u0303istlus toimub 31.augustil ja 1.septembril."}, {"text_idx": "#000101", "text": "31.augustil toimub vo\u0303istluspa\u0308ev kergejo\u0303ustikuhallis, 1.septembril Audru staadionil."}, {"text_idx": "#000104", "text": "Ko\u0303ik, kes soovivad nendel vo\u0303istlustel kaasa teha - kirjutage/helistage otse mulle! Vabariiklik finaal toimub 4-5.septembril Saaremaal."}, {"text_idx": "#000105", "text": "Rannastaadionil tohib iseseisvalt trenni teha vahemikus 11.00-14.00. See kehtib nii teisipa\u0308eva, kolmapa\u0308eva, kui ka reede kohta. Pisut lahtine on veel neljapa\u0308ev, uurin seda esimesel vo\u0303imalusel."}, {"text_idx": "#000106", "text": "Nendest aegadest tuleb kinni pidada! Ko\u0303ik erandid tuleb minuga eelnevalt la\u0308bi arutada, vastasel korral on rannastaadionil o\u0303igus teid mitte trenni lubada."}, {"text_idx": "#000107", "text": "Iseseisvad treeningud ja vo\u0303istlused 16-22.august"}, {"text_idx": "#000108", "text": "Iseseisvate treeningute ajad sel na\u0308dalal:"}, {"text_idx": "#000109", "text": "I grupp - esmaspa\u0308ev, teisipa\u0308ev, kolmapa\u0308ev, neljapa\u0308ev, reede 11.00-14.00"}, {"text_idx": "#000111", "text": "Tihe vo\u0303istlushooaeg on jo\u0303udmas lo\u0303pusirgele"}, {"text_idx": "#000112", "text": "Juuli lo\u0303pus ja augusti alguses on toimunud palju vo\u0303istlusi, millest siin veel ra\u0308a\u0308kida ei olegi jo\u0303udnud."}, {"text_idx": "#000114", "text": "U20 vanuseklassis osales kolmel alal Ann Marii. Esimesel vo\u0303istluspa\u0308eval oli kavas ko\u0303igepealt 100 meetri jooks. Ann Marii lo\u0303petas selle jooksu Leedu konkurendi ja\u0308rel teisena, saades ajaks 12,10. Jooksu ajal puhus vastutuul 1,8 meetrit sekundis, mis kahjuks rikkus a\u0308ra vo\u0303imaluse head tulemust joosta. O\u0303htul tuli joosta veel 4x100 meetri teatejooksus, kus Ann Marii la\u0308bis viimast vahetust. Selle jooksu Eesti koondis ka vo\u0303itis ajaga 47,00, edestades Leedut 0,47 sekundiga."}, {"text_idx": "#000115", "text": "Teisel vo\u0303istluspa\u0308eval ootas ees 200 meetri jooks. 1,5 meetrise vastutuulega kulgenud jooksu Ann Marii vo\u0303itis 24,62ga ja nii tuli ta nendel vo\u0303istlustel teist korda Balti meistriks!"}, {"text_idx": "#000116", "text": "Hanno pidi algselt jooksma ainult 4x100 meetri teatejooksus. Hanno oli selles jooksus kolmandas vahetuses. Kahjuks vigastas aga teise vahetuse jooksja end keset jooksu ja tuli vaikse hooga vahetusalasse. Vahetus la\u0308ks seeto\u0303ttu ta\u0308ielikult aia taha, aga koondis lo\u0303petas va\u0308hemalt kenasti jooksu ajaga 43,07. See andis La\u0308ti ja Leedu ja\u0308rel mo\u0303istagi kolmanda koha, aga isegi sellise jooksuga ja\u0308i teisest kohast lahutama ainult 6 sajandikku. Vigastada saanud sportlase asemel pidi Hanno ja\u0308rgmisel pa\u0308eval jooksma ka 200 meetri distantsi. Selle jooksu lo\u0303petas ta viiendana, saades ajaks 23,09. Jooksu ajal puhus 0,3 meetrine vastutuul."}, {"text_idx": "#000117", "text": "Emmeliine jooksis esimesel pa\u0308eval 400 meetri distantsil. Jooksu lo\u0303pp la\u0308ks va\u0308ga raskeks ja nii tuli leppida kuuenda kohaga. Ajaks tuli 1.00,80. Teisel vo\u0303istluspa\u0308eval jooksis ta 4x400 meetri segateatejooksus teist vahetust. See jooks na\u0308gi juba parem va\u0308lja. Ajaga 3.41,89 lo\u0303petati jooks kolmandana. Teiseks tulnud Leedu koondisest ja\u0308i lahutama 61 sajandikku."}, {"text_idx": "#000118", "text": "Vanessa tegi igati korraliku kolmikhu\u0308ppe vo\u0303istluse, hu\u0308pates parimal katsel 11.55. Sellega oli ta kuues. Isiklikust rekordist ja\u0308i lahutama vaid 2 sentimeetrit. Oma parimad katsed tegi Vanessa veel paku tagant, seega ja\u0308i tulemusse suur varu."}, {"text_idx": "#000119", "text": "Eesti koondis lo\u0303petas vo\u0303istluse kokkuvo\u0303ttes teisena. La\u0308ti saavutas esikoha ja Leedu koondis oli kolmas. U18 koondises pidi meil vo\u0303istlema ka Carlyn, kes oleks nii teivashu\u0308ppes kui to\u0303kkejooksus ko\u0303rgete kohtade nimel kaasa ra\u0308a\u0308kinud, aga kahjuks tuli viimasel hetkel tervislikel po\u0303hjustel vo\u0303istlusest loobuda."}, {"text_idx": "#000120", "text": "Pa\u0308ev enne Balti meistrivo\u0303istlusi ka\u0308is va\u0308ike seltskond meil vo\u0303istlemas Kuusalus, kus toimusid Margus Keerma ma\u0308lestusvo\u0303istlused. Naiste 100 meetri jooksu vo\u0303itis seal Anete, kes 2,3 meetrise vastutuulega sai ajaks 12,58. 400 meetri jooksu vo\u0303itis ta ajaga 1.00,33. Isiklikust rekordist ja\u0308i puudu 22 sajandikku. Kuulito\u0303ukes vo\u0303itis ta esikoha 9.93ga."}, {"text_idx": "#000121", "text": "Naiste kaugushu\u0308ppe vo\u0303itis Grethe Karoline, kes kordas oma isiklikku rekordit, hu\u0308pates 5.26. See tulemus su\u0308ndis 1,5 meetrises vastutuules. Naiste ko\u0303rgushu\u0308ppes vo\u0303idutses Pilleriin 1.45ga. 400 meetri jooksu lo\u0303petas Pilleriin neljandana, pu\u0308stitades isikliku rekordi 1.05,93. Rekord paranes 1,16 sekundiga. Emma u\u0308letas ko\u0303rgushu\u0308ppes 1.40, millega ta oli teine. 100 meetri jooksus oli ta kolmas 14,39ga (2,3m vastutuul). 400 meetri jooksus oli Emma 1.07,97ga viies."}, {"text_idx": "#000122", "text": "8.augustil toimus aga kaks vo\u0303istlust korraga. Hiiumaal toimusid esimesed Toivo Pruuli ma\u0308lestusvo\u0303istlused ning Pa\u0308rnus toimus samal ajal Spordiseltsi Jo\u0303ud meistrivo\u0303istlused."}, {"text_idx": "#000123", "text": "Hiiumaal vo\u0303istlesid meil Anete, Carlyn ja Ka\u0308tlin. Naiste 100 meetri jooksu vo\u0303itis Anete, kes 2 meetrise vastutuulega sai ajaks 12,59. Kolmanda koha sai Carlyn, kelle aeg oli 13,01. Ka\u0308tlin oli viies 13,42ga. 100 meetri jooks oli u\u0308ks vo\u0303istluse po\u0303hialadest, kus 3 parimat teenisid ka auhinnaraha. Anete sai vo\u0303idu eest 200 eurot, Carlyn kolmanda koha eest 100 eurot."}, {"text_idx": "#000124", "text": "Kuulito\u0303ukes oli Anete neljas 10.26ga. Kolmandast kohast ja\u0308i lahutama vaid 6 sentimeetrit. Ko\u0303rgushu\u0308ppes osalesid meie tu\u0308drukud va\u0308ljaspool arvestust, sest see ala toimus ainult Hiiumaa meistrivo\u0303istluste raames. Anete kordas isiklikku rekordit 1.41. Naiste kaugushu\u0308ppes oli Ka\u0308tlin viies, hu\u0308pates viimases voorus 5.18. Ko\u0303rgushu\u0308ppes ja\u0308i ka Ka\u0308tlinile kirja 1.41, Carlyn oma algko\u0303rgusest jagu ei saanud."}, {"text_idx": "#000125", "text": "Pa\u0308rnus toimunud Jo\u0303udi meistrivo\u0303istlustel vo\u0303ideti samuti mitmeid medaleid."}, {"text_idx": "#000126", "text": "Viola pu\u0308stitas U16 100 meetri jooksus uue isikliku rekordi ja vo\u0303ttis alavo\u0303idu 13,39ga. Teine esikoht tuli ko\u0303rgushu\u0308ppes, kus ta u\u0308letas 1.55. Kettaheites pu\u0308stitas ta samuti isikliku rekordi 32.26, mis andis teise koha. Odaviskes oli Viola 32.21ga kolmas. U16 100 meetri jooksus saavutas kolmanda koha Eliise, kelle aeg oli 13,71."}, {"text_idx": "#000127", "text": "U18 kaugushu\u0308ppe vo\u0303itis Grethe Karoline 5.05ga. 100 meetri jooksus oli Grethe kolmas 13,16ga. U18 ko\u0303rgushu\u0308ppes oli Pilleriin kolmas, u\u0308letades ko\u0303rguse 1.45. Sama vanuseklassi kaugushu\u0308ppes oli Iiris neljas, pu\u0308stitades uue isikliku rekordi 4.70. Kolmandast kohast ja\u0308i seekord lahutama 6 sentimeetrit. Isiklik rekord paranes aga 29 sentimeetri vo\u0303rra. 100 meetri jooksus oli Iiris viies ajaga 13,66."}, {"text_idx": "#000128", "text": "Poiste U16 vanuseklassi kaugushu\u0308ppe vo\u0303itis Laur 6.17ga. Hu\u0308ppe ajal puhus vastutuul 0,9 meetrit sekundis. Sellega kordas Laur oma isiklikku rekordit, Eesti noorte meistrivo\u0303istlustel hu\u0308patud vo\u0303idutulemus 6.54 su\u0308ndis ma\u0308letatavasti lubatust suurema taganttuulega. 100 meetri jooksus vo\u0303itis Laur esikoha 12,03ga. 400 meetri jooksus tuli Laur teiseks, pu\u0308stitades isikliku rekordi 59,11."}, {"text_idx": "#000129", "text": "U16 ko\u0303rgushu\u0308ppes vo\u0303itis esikoha Kaspar, kes u\u0308letas ko\u0303rguse 1.60. Kaugushu\u0308ppes pu\u0308stitas Kaspar isikliku rekordi 5.24, mis andis kolmanda koha. Ka temal puhus hu\u0308ppe ajal vastutuul 1,1 meetrit sekundis."}, {"text_idx": "#000131", "text": "13-14.augustil toimuvad Valmieras, La\u0308tis Balti vo\u0303istkondlikud meistrivo\u0303istlused ta\u0308iskasvanute arvestuses. Algselt teenis koondisekutse sinna Ann Marii, kes aga lo\u0303petas oma vo\u0303istlushooaja. Miks ja\u0308a\u0308b Ann Mariil U20 maailmameistrivo\u0303istlustele so\u0303itmata augusti keskel, sellest ma siin praegu ra\u0308a\u0308kima ei hakka. Ku\u0308ll aga ei va\u0308lista ma seda, et u\u0308hel pa\u0308eval selle inetu loo taustast la\u0308hemalt ra\u0308a\u0308gin. Kannatajaks oli seekord sportlane ning sellest ongi ta\u0308nasel pa\u0308eval ko\u0303ige rohkem kahju."}, {"text_idx": "#000132", "text": "Tore on aga see, et oma esimese ta\u0308iskasvanute koondise vo\u0303istluse saab teha Anete, kes osaleb naiste 200 meetri jooksus laupa\u0308eval. Mo\u0303lemat vo\u0303istluspa\u0308eva on vo\u0303imalik ka otseu\u0308lekandes vaadata Kergejo\u0303ustiku facebooki lehelt!"}, {"text_idx": "#000145", "text": "Treeningud ja vo\u0303istlused 29.november - 5.detsember\nTV10 Olu\u0308mpiastarti 51.hooaeg on algamas!"}, {"text_idx": "#000147", "text": "Iseseisvad treeningud ja vo\u0303istlused 16-22.august\nTihe vo\u0303istlushooaeg on jo\u0303udmas lo\u0303pusirgele"}]